open-index/open-wikipedia-markdown huggingface dataset:
Pávlos ja Alexándra Kanellopoúloksen museo

**Pávlos ja Alexándra Kanellopoúloksen museo** () on museo Ateenassa Kreikassa. Se esittelee kreikkalaista taidetta esihistorialliselta ajalta nykyaikaan.

## Historia ja rakennus

Kanellopoúlosten museo perustettiin vuonna 1976 tarkoituksenaan tarjota tilat Pávlos Kanellopoúloksen ja Alexándra Kanellopoúloun yksityiskokoelmalle, joka lahjoitettiin Kreikan valtiolle vuonna 1972. Museo toimii Michaléasin kartanossa, joka sijaitsee  Plákan kaupunginosassa Akropoliin pohjoisrinteessä Aretoúsas- ja Theorías-katujen välissä. Kartano on rakennettu vuonna 1884, ja se oli alun perin arkkitehti Ioánnis Michaléasin koti. Rakennus on kolmikerroksinen ja edustaa uusklassista arkkitehtuuria. Museota laajennettiin vuonna 2010 lisäämällä siihen uusi siipi, mikä kaksinkertaisti sen näyttelytilat.

## Kokoelmat

Museon kokoelmiin kuuluu kreikkalaista taidetta esihistorialliselta ajalta nykyaikaan. Kokoelmat on järjestetty aikajärjestyksessä ja teemoittain. Uusi siipi pitää sisällään kokoelmat esihistorialliselta roomalaiselle kaudelle, ja vanha osa kokoelmat myöhäisantiikin varhaiselta kristilliseltä kaudelta jälkibysanttilaiselle kaudelle sekä nykytaiteen.


Tiedosto:Clay female figurine, Middle Neolithic, Kanellopoulos Museum, 225069.jpg|Keskineoliittinen figuriini, n. 5000–4400 eaa.
Tiedosto:Late Neolithic figurines, lead, cross, Kanellopoulos Museum, 225068.jpg|Myöhäisneoliittisia figuriineja, n. 4400–3000 eaa.
Tiedosto:Cycladic figurines, EC II, Kanellopoulos Museum, 225078.jpg|Kykladisia idoleita, EC II, n. 2800/2700–2300 eaa.
Tiedosto:Jugs, 2600 to 1800 BC, Kanellopoulos Museum, 225063.jpg|Varhaishelladista tai anatolialaista keramiikkaa, n. 2600–1800 eaa.
Tiedosto:Beaked jug, barbotine, Middle Minoan, Kanellopoulos Museum, 225116.jpg|Keskiminolainen kannu, MM IB–II, n. 1900–1700 eaa.
Tiedosto:Piriform jar, Late Helladic III A2 to B1, Kanellopoulos Museum, 225120.jpg|Mykeneläinen vaasi, LH IIIA2–B1, n. 1370–1250 eaa.
Tiedosto:Horse pyxis, geometric, Kanellopoulos Museum, 225133.jpg|Geometrinen pyksis, 725–700 eaa.
Tiedosto:Lekythos, White Painted ware, Cypriot Archaic period, Kanellopoulos Museum, 225036.jpg|Kyproslainen lekyytti, 600-luku eaa.
Tiedosto:Corinthian alabastron with komasts, Kanellopoulos Museum, 225155.jpg|Korinttilainen alabastron, n. 600 eaa.
Tiedosto:Attic black figure pottery, Kanellopoulos Museum at Athens, 225171.jpg|Attikalaista mustakuviokeramiikkaa, 500–400-luku eaa.
Tiedosto:Clay figurines of seatd women, 5th c BC, Kanellopoulos Museum, 225169.jpg|Istuvia naisia esittäviä figuriineja, 400-luku eaa.
Tiedosto:Winged lion, Gold plate, Persian Art, 5th century BC, Kanellopoulos Museum, 225044.jpg|Persialainen kultainen siivekäs leijona, 400-luku eaa.
Tiedosto:Παύλος και Αλεξάνδρα Κανελλόπουλου Μουσείο, 23-11-2024 04.jpg|Kellokrateeri, Jena-maalari, n. 400 eaa.
Tiedosto:Έρως και Ψυχή, Ρωμαίκή εποχή, Μουσείο Π&Α Καναλλοπούλου 01.jpg|Eros ja Psykhe, roomalainen kausi.
Tiedosto:The Birth of the Virgin Mary.png|Neitsyt Marian syntymä. Theódoros Poulákis, n. 1650–1692.


## Lähteet

## Aiheesta muualla
Steven Curtis Chapman

**Steven Curtis Chapman** (s. 21. marraskuuta 1962) on yhdysvaltalainen kristillisen nykymusiikin laulaja-lauluntekijä, levytuottaja, kirjailija ja adoptiotoiminnan puolestapuhuja.

Yli neljän vuosikymmenen mittaisella urallaan Chapman on julkaissut yli 20 studioalbumia, saavuttanut yli 50 ykkössijaa kristillisissä radioasemissa ja myynyt yli 16 miljoonaa levyä maailmanlaajuisesti. Hän on kristillisen musiikin historian palkituin artisti, joka on voittanut 60 Dove-palkintoa, viisi Grammy-palkintoa ja yhden American Music Award -palkinnon.

Chapman perusti yhdessä vaimonsa Mary Bethin kanssa Show Hope -järjestön, joka tukee adoptiota ja orpojen hoitoa. Järjestön perustamiseen heitä inspiroi se, että he olivat itse adoptoineet kolme tytärtä Kiinasta. Perhe koki tragedian vuonna 2008, kun heidän nuorin adoptiotyttärensä kuoli kotona ajotiellä sattuneessa onnettomuudessa.

*Newsmax* nimesi Chapmanin 100 vaikuttavimman evankelisen joukkoon Yhdysvalloissa vuonna 2017.

## Lähteet
Hegdehaugsveien

**Hegdehausgsveien** on katu Oslon keskustassa Frognerin kaupunginosassa. Se ulottuu Pilestredetiltä Professor Dahls gatelle, missä se muuttuu Bogstadveieniksi. Kadun alkupäässä on lyhyt kävelykatuosuus. Parkveienin pohjoispuolisella osuudella liikennöi raitiovaunuja.
## Kuvia

Hegdehaugsveien 20080503-1.jpg|Näkymä Hedgehaugsveienille Parkveienin risteyksestä.
Oslo. Julestemning i Hægdehaugsveien..jpg|Oslon ensimmäinen joulukatu vuonna 1927.
Hegdehaugsvn 31.jpg|Hegdehaugsveien 31: liikerakennus vuodelta 1963. Katutasossa toimi aiemmin huoltoasema.
Etter brann i Hegdehaugsveien 32 URN NBN no-nb digifoto AE0000017768 0001 F 01.jpg|Hegdehaugsveien 32: rakennuksessa tapahtui 6. marraskuuta 1938 tulipalo, jossa menehtyi 29 ihmistä. Se sai alkunsa valokuvaamon juhlista, jossa paperiset koristeet syttyivät ja synnyttivät vieraissa pakokauhun. Kuva seuraavalta päivältä.
Hegdehaugsvn 35.jpg|Hegdehaugsveien 35: paikalla on toiminut apteekki vuodesta 1873. Nykyinen rakennus valmistui 1960-luvun alussa.

## Lähteet

## Aiheesta muualla
Donald Miller

**Donald Miller** (s. 12. elokuuta 1971) on yhdysvaltalainen kirjailija, puhuja ja yrittäjä, joka tunnetaan parhaiten muistelmateoksestaan *Blue Like Jazz* (2003). Teos on *[[New York Times]]in* bestseller. Teoksessa Miller tarkastelee epäsäännöllisiä kokemuksiaan kristillisestä uskosta, yhteisöstä ja itsetutkiskelusta henkilökohtaisten anekdoottien kautta.

Hänen kirjoituksensa saivat huomiota evankelisten ja laajemman hengellisen lukijakunnan keskuudessa niiden toisinajattelevan tyylin vuoksi, joka poikkesi perinteisistä opillisista kertomuksista. Kirjasta tehtiin vuonna 2012 elokuvasovitus. Miller toimii toimitusjohtajana StoryBrand-yrityksessä.

Myöhemmät teokset, kuten *Scary Close* (2015) ja *Business Made Simple* (2021), heijastavat siirtymää hengellisyydestä pragmaattisiin neuvoihin johtajuudesta korostaen selkeyden merkitystä elämässä. Merkittävä kiista syntyi vuonna 2014, kun Miller totesi julkisesti, että perinteiset kirkolliset jumalanpalvelukset harvoin helpottivat hänen hengellistä yhteyttään Jumalaan. Tämä aiheutti vastalauseita evankelisten johtajien keskuudessa, jotka pitivät sitä yhteisöllisen palvonnan ja opillisen sitoutumisen heikentämisenä. Puolustajat arvostivat sen rehellisyyttä uskonnollisten käytäntöjen yksilöllisyydestä.

*Newsmax* nimesi Millerin 100 vaikuttavimman evankelisen joukkoon Yhdysvalloissa vuonna 2017.

## Lähteet
Bohlin

**Bohlin** on seuraavien ruotsalaisten henkilöiden sukunimi:

* Allan Bohlin (1907–1959), näyttelijä
* Carl-Oskar Bohlin (s. 1986), poliitikko
* Ebba Bohlin (s. 1976), nykytaiteilija
* Karl Petrus Teodor Bohlin (1860–1939), tähtitieteilijä
* Torsten Bohlin (1889–1950), teologi ja piispa
Ródoksen akvaario

**Ródoksen akvaario** () on yleisöakvaario Ródoksen kaupungissa Ródoksen saarella Kreikassa.

## Historia ja rakennus

Ródoksen akvaario toimii Ródoksen hydrobiologisen aseman rakennuksessa, joka on rakennettu vuosina 1934–1935 saaren italialaisvallan aikana. Vuodesta 1963 hydrobiologinen asema toimii Kreikan merentutkimuskeskuksen alaisuudessa. Se on tutkimuskäytössä, ja siellä toimii museo ja akvaario. Laitoksen tehtävänä on meribiologinen tutkimus ja lajien suojelu. Akvaarion rakennus edustaa arkkitehtuuriltaan art deco -tyyliä ja on suojeltu.

## Kokoelmat

Rodoksen akvaario koostuu 13 suuresta ja 15 pienemmästä altaasta, joissa esitellään Välimeren mereneläviä, kuten merikilpikonnia, delfiinejä, haita, hylkeitä, nilviäisiä, rapuja ja merisiilejä. Altaat on rakennettu sementistä, ja niiden pohjat on päällystetty hiekalla, pikkukivillä ja koralleilla; vesi on suodatettua merivettä. Rakennuksessa on myös suuri maanalainen tila, jota käytetään lajien säilyttämiseen tai erityishoitoa tarvitsevien eläinten hoitoon.

Akvaarion yhteydessä toimiva meri- ja luonnontieteellinen museo esittelee täytettyjä merieläimiä, kuten delfiinejä, haita ja merikilpikonnia. Sen harvinaisin esine on 2000 vuotta vanha hylkeen luuranko, joka löydettiin ihmisen haudasta ja kertoo eläimen erityisestä asemasta.


Tiedosto:Rhodes Aquarium - Anemonia viridis.jpg|*[[Anemonia viridis]]*
Tiedosto:Rhodes Aquarium - Diplodus vulgaris.jpg|*[[Diplodus vulgaris]]* eli kaulussargi
Tiedosto:Rhodes Aquarium - Muraena helena.jpg|*[[Muraena helena]]* eli mureena
Tiedosto:Mobula mobular dummy.jpg|*[[Obula mobular]]*
Tiedosto:AquariumRhodesMuseumOdontaspisFerox.jpg|*[[Odontaspis ferox]]*
Tiedosto:Palinurus elephas Rhodes.jpg|*[[Palinurus elephas]]*
Tiedosto:AquariumRhodesMuseumPrionaceGlauca.jpg|*[[Prionace glauca]]* eli sinihai
Tiedosto:Rhodes Aquarium - Scorpaena porcus.jpg|*[[Scorpaena porcus]]* eli tummaskorpionisimppu
Tiedosto:Rhodes Aquarium - Sparisoma cretense.jpg|*[[Sparisoma cretense]]* eli papukaijakala
Tiedosto:AquariumRhodesMuseumSphyrnaZygaena (2).jpg|*[[Sphyrna zygaena]]* eli vasarahai


## Lähteet

## Aiheesta muualla

* Ενυδρείο Ρόδου – Rhodes Aquarium. Akvaarion verkkosivut.
Sondre Justad

**Sondre Justad** (s. 15. lokakuuta 1990 Henningsvær) on norjalainen laulaja-lauluntekijä. Hän on kotoisin Lofooteilta ja laulaa paikallisella murteella. Myös laulujen aiheissa on usein innoitusta Pohjois-Norjan luonnosta sekä hänen omasta kasvuympäristöstään. Justadin läpimurtohitti oli ”Nu har du mæ” vuonna 2014. Seuraavana vuonna hänen ”Riv i hjertet” oli norjalaisten radiokanavien soitetuin kappale.
## Diskografia
* *Riv i hjertet* (2015)
* *Ingenting i paradis* (2018)
* *En annan mæ* (2022)
## Lähteet

## Aiheesta muualla
Schimatárin arkeologinen museo

**Schimatárin arkeologinen museo** () on arkeologinen museo Schimatárin kaupungissa Boiotiassa Kreikassa. Se esittelee seudulta löydettyä pääosin antiikin aikaista esineistöä. Löytöjä on erityisesti antiikin Tanagran kaupungista.

## Historia ja rakennus

Schimatárin arkeologinen museo rakennettiin alusta alkaen museokäyttöön vuosina 1890–1904, mikä tekee siitä Boiotian vanhimman museon. Museo suljettiin vuonna 1986 ja avattiin uusittuna syyskuussa 2006. Museossa on viisi näyttelysalia. Lisäksi näyttelyä on myös muun muassa käytävällä sekä ulkotiloissa museon pihalla.

## Kokoelmat

Museon kokoelmiin kuuluu esineistöä esihistorialliselta kaudelta roomalaiselle kaudelle.  Museo esittelee erityisesti antiikin Tanagran kaupungin hautausmailta tehtyjä löytöjä, kuten niin kutsuttuja tanagralaisia pienoispatsaita. Löytöjä on myös muista kohteista eri puolilta Kaakkois-Boiotiaa.

Eteishalli antaa yleiskuvan Tanagran kaupungista ja sen alueesta, myyteistä, kulttikeskuksista, hautaustavoista ja arkeologisten tutkimusten historiasta. Varsinaisista näyttelysaleista ensimmäinen on omistettu esihistorialliselle, toinen arkaaiselle, kolmas klassiselle, neljäs hellenistiselle ja viides roomalaiselle kaudelle.

Esihistoriallisen ajan löytöihin lukeutuvat muun muassa maalatut larnaksit, savifiguurit, astiat ja korut Tanagran alueen haudoista sekä kiveen kaiverrettu laivakuvaus Avlídan rannikolta. Arkaaisen kauden sali sisältää yksinomaan Tanagran hautausmailta peräisin olevia esineitä, kuten hautamuistomerkkejä, figuriineja ja saviastioita. Klassisen kauden salissa on hautareliefejä, hautaesineitä ja muun muassa kivipaasi, jossa on piirtokirjoituksena niiden tanagralaisten sotilaiden nimet, jotka kaatuivat Delionin taistelussa.

Hellenistisen kauden sali esittelee Tanagran kaupungin säätämiä asetuksia, erilaisia hautamuistomerkkejä sekä haudoista löydettyjä kuuluisia tanagralaisia pienoispatsaita, astioita ja pientavaroita. Mukana on myös kopio tärkeästä piirtokirjoituksesta, jonka alkuperäiskappale on Louvressa. Roomalaisen kauden salissa on erilaisia hautamonumentteja, muun muassa pappeja ja jumalhahmoja esittäviä reliefejä, suuren miespatsaan torso ja karyatidi. Lisäksi esillä on hautalöytöjä ja kaupallisten rakennusten jäänteitä Delionista sekä kaksi merkittävää piirtokirjoitusta, joista toinen koskee Sarapeia-juhlia ja toinen on asevelvollisten luettelo.

Käytävätiloissa on esillä veistoksia, kuten kaksi marmorista Afroditen patsasta, koiraveistos ja pieni hermi. Ulkotiloissa on esillä hautakiviä, rakennusten koristeosia ja kristillisen ajan piirtokirjoituksia.

## Lähteet
Glennon Doyle

**Glennon Doyle** (s. 20. maaliskuuta 1976 Burke, Virginia) on yhdysvaltalainen kirjailija, puhuja ja aktivisti. Hänen kirjoitukset keskittyvät henkilökohtaiseen toipumiseen syömishäiriöistä ja päihteiden väärinkäytöstä, perhe-elämään ja itsemääräämisoikeuden puolustamiseen.

Hänen läpimurtoteoksensa *Carry On, Warrior* (2013) kertoo hänen taisteluistaan bulimiaa  ja alkoholsmia vastaan. Hän saavutti raittiuden 26-vuotiaana ja ryhtyi myöhemmin opettajaksi ennen Momastery-blogin perustamista.

Doyle avioitui Craig Meltonin kanssa vuonna 2002, ja he saivat kolme lasta. Hän dokumentoi heidän sovintonsa Meltonin uskottomuuden kirjassa *Love Warrior* (2016). Pari erosi myöhemmin samana vuonna, minkä jälkeen Doyle aloitti suhteen jalkapalloilija Abby Wambachin kanssa ja avioitui tämän kanssa vuonna 2017.

Hänen vuonna 2020 julkaistu kirjansa *Untamed* nousi *[[New York Times]]in* bestseller-listan ykköseksi yli kolmen miljoonan myydyn kappaleen myynnillä ja vakiinnutti hänen asemansa naisten voimaannuttamisen merkittävänä äänenä. Doyle juontaa yhdessä Wambachin ja sisartensa kanssa podcastia *We Can Do Hard Things* ja perusti Together Rising -järjestön, joka auttaa kriisissä olevia naisia ja lapsia.

*Newsmax* nimesi Doylen 100 vaikuttavimman evankelisen joukkoon Yhdysvalloissa vuonna 2017.

## Lähteet
4794 Bogard

**4794 Bogard (1988 SO2)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Çilov

**Çilov** on Azerbaidžanille kuuluva saari Kaspianmerellä. Se sijaitsee Apšeronin niemimaan edustalla, noin 55 kilometriä pääkaupunki Bakusta itään.

Saaren asukasluku on 1&nbsp;692 (2015). Tämä väestö jakautuu saaren kolmeen kylään, ja kunnan nimi on Çilov-Neft Daşları. Saaren palveluihin kuuluu muun muassa moskeija, vedenpuhdistamo, terveyskeskus, päiväkoti ja koulu.

## Maantiede
Çilovin saari sijaitsee noin 25 kilometrin päässä Apšeronin niemimaan itäkärjestä Kaspianmerellä, noin 55 kilometrin päässä Bakusta. Hallinnollisesti Çilovin saari kuuluu Bakun kaupunkiin, Pirallahın piiriin. 

Saari on 3,3&nbsp;km leveä ja 4,5&nbsp;km pitkä. Se on epäsäännöllisen muotoinen, koska siellä on useita niemiä ja lahtia. Saaren korkein kohta on 8 metriä merenpinnan yläpuolella. Saaren pinta-ala on 11,2&nbsp;km2.

## Lähteet
Douglas Coe

**Douglas Evans Coe** (20. lokakuuta 1928 – 21. helmikuuta 2017) oli yhdysvaltalainen evankelinen johtaja. Hän johti kristillistä Fellowship Foundationia, joka keskittyi rakentamaan Raamatun periaatteisiin perustuvia henkilökohtaisia suhteita poliittisten, sotilaallisten ja liike-elämän johtajien kesken maailmanlaajuisesti.

Coe nousi järjestön johtoon vuonna 1969 perustaja Abraham Vereiden jälkeen. Hänen johdollaan Fellowship laajensi vaikutusvaltaansa korostamalla julkisen evankelioinnin sijaan hienovaraista hengellistä mentorointia, ideologisten erimielisyyksien yli ulottuvaa mentorointia pienryhmissä ja kansainvälistä toimintaa. Hän muutti vuonna 1953 aloitetun vuotuisen kansallisen rukousaamisaissen Yhdysvaltain presidenttien ja ulkomaisten arvohenkilöiden osallistumaksi keskeiseksi tapahtumaksi. Samalla hän inspiroi yli 200 maassa vastaavia kokoontumisia edistämään juutalais-kristillisiin arvoihin perustuvaa eettistä hallintoa.

Coeta kutsuttiin ”salaiseksi Billy Grahamiksi”, koska hän ohjasi vaikutusvaltaisia henkilöitä. Hänen ponnistelunsa ulottuivat lähes jokaiseen maahan. Vaikka Coe sai kiitosta yhteistyökumppaneiltaan kulttuurien välisen sovinnon edistämisestä, hänen hillitty toimintatapansa herätti kritiikkiä, jossa häntä syytettiin liiallisesta salailusta.

*[[Time]]* nimesi Coen 25 vaikuttavimman evankelisen joukkoon Yhdysvalloissa vuonna 2005.

## Lähteet
Curtis Sliwa

**Curtis Anthony Sliwa** (s. 26. maaliskuuta 1954 New York, New York) on yhdysvaltalainen poliitikko ja radiojuontaja sekä Guardian Angels -järjestön perustaja. Hän oli republikaanien ehdokas New Yorkin pormestarinvaaleissa 2021 ja 2025.

## Varhainen elämä
Sliwa syntyi 26. maaliskuuta 1954 Brooklynissa, New Yorkissa. Hän kasvoi katolisessa perheessä. Sliwan äiti oli amerikanitalialainen ja isä amerikanpuolalainen.

Sliwa erotettiin kesken viimeisen opintovuotensa Brooklyn Preparatory High Schoolista opiskelija-aktivismin vuoksi, kun hän protestoi oppilaitoksen pukukoodia.

Kesäkuussa 1992 Sliwa joutui kidnappausyrityksen kohteeksi, kun hän oli matkalla juontamaan aamuradio-ohjelmaansa. Hän nousi varastetun taksin kyytiin, minkä jälkeen kuljettaja lukitsi auton ovet ja etupenkiltä nousi mies, joka ampui Sliwaa ja osui tätä alaselkään ja jalkaan. Sliwa onnistui pakenemaan hyppäämällä ulos auton ikkunasta.

## Toiminta ja ura
Vuonna 1979 Sliwa perusti Guardian Angels -nimisen voittoa tavoittelemattoman järjestön, jonka tarkoituksena on edistää rikosten ehkäisyä. Järjestön toiminta alkoi New Yorkin metrolinjojen ja katujen turvallisuuden valvonnalla, ja järjestön toiminta on sittemmin levinnyt 13 muuhun maahan ja 130 kaupunkiin. 

Hän on myös tunnettu radiopersoona ja hän on juontanut keskusteluohjelmia WABC-radiokanavalla. 

Sliwa oli republikaanien ehdokas New Yorkin kaupungin pormestariksi vuonna 2021 ja jälleen vuonna 2025, mutta ei tullut valituksi kummallakaan kerralla. Sliwa on luonnehtinut itseään populistiksi. Hän kannattaa samaa sukupuolta olevien avioliittoa, aborttioikeutta ja tiukempia aselakeja. Hän vastustaa pakollisia rokotuksia ja ruuhkamaksuja, ja kannattaa New Yorkin poliisin resurssien lisäämistä.

## Lähteet
4792 Lykaon

**4792 Lykaon (1988 RK1)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty kreikkalaisessa mytologiassa esiintyvän troijalaisen Lykaonin mukaan.

## Lähteet
(149348) 2002 VS130

**(149348) 2002 VS130** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde luokitellaan cubewanoihin.

## Lähteet
Doualan yliopisto

**Doualan yliopisto** (, , lyhennys **UDo**) on julkinen yliopisto Kamerunin väkirikkaassa Doualan kaupungissa. Yliopisto on saanut alkunsa vuonna 1977 perustetusta ylopistokeskuksesta (); itsenäisen yliopiston aseman se sai vuonna 1993.

Opiskelijamäärältään se on suuri (yli 20&nbsp;000 opiskelijaa). Opetusta annetaan ranskan ja englannin kielillä. Lukuvuosi kestää lokakuusta heinäkuulle. Yliopistoon kuuluu viisi tiedekuntaa (tdk), kolme korkeakoulua, ja kolme muuta koulua. Tiedkunnat ja korkeakoulut ovat:
* Taiteen ja humanististen tieteiden tdk
* Taloustieteen ja soveltavan hallinnon tdk
* Oikeustieteen ja valtiotieteiden tdk
* Lääketieteen ja farmasian tdk
* Luonnontieteiden tdk
* Kuvataiteen korkeakoulu
* Kalastustutkimuksen korkeakoulu
* Teknillinen korkeakoulu

Yliopisto on sijoittunut vuosien 2024–2025 yliopistovertailuissa yleensä Kamerunin kymmenen parhaimman yliopiston joukkoon.


Rectorat.JPG|Rehtoraatin rakennus.
Université de Douala Logbessou.jpg|Logbessoun kampuksen portti (2017).
Ecole doctoral de douala.JPG|Yliopiston tohtorikoulun tiloja (2013).


## Lähteet

## Aiheesta muualla
6041 Juterkilian

**6041 Juterkilian (1990 KL)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

Asteroidi on nimetty ruotsalaisen arkkitehdin Klas Juterin (s. 1962) ja tämän vaimon puolalaisen suunnittelijan Danuta Kilianin (s. 1963) mukaan.

## Lähteet
Paavo Nenonen

**Paavo Nenonen** (s. 22. helmikuuta 1941) on suomalainen jalkapallovalmentaja. Hän valmensi Turun Palloseuran edustusjoukkuetta vuosina 1971 ja 1973–1974.

Nenonen tuli TPS:n edustuksen valmentajaksi kaudelle 1971 valmennettuaan sitä ennen seuran A-junioreita. TPS voitti Suomen mestaruuden. Kaudeksi 1972 Nenonen väistyi valmentajan paikalta siviilityökiireiden vuoksi. Nenonen palasi TPS:n valmentajaksi kaudella 1973, jolloin hän korvasi Manuel Gerpen, kun kautta oli pelattu vasta viisi ottelua. Joukkue joutui taistelemaan sarjapaikastaan mutta selviytyi lopulta putoamisviivan yläpuolelle yhdeksänneksi. Nenonen jatkoi valmentajana vielä kaudella 1974, mutta hänen ja pelaajien välille syntyi kitkaa. Joukkue jäi tavoitteeksi asetetusta mitalisijasta seitsemän pistettä ja sijoittui kuudenneksi.

Nenosen seurat olivat TPS ja Turun Pallo. Hän oli käynyt liittokurssin vuonna 1965. Ammatiltaan Nenonen oli postimies ja hänen kotikuntansa on Turku.

## Lähteet
* 

### Viitteet
1615 Bardwell

**1615 Bardwell (1950 BW)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidi on spektrityypiltään B-luokkaa Tholenin luokituksessa.

## Lähteet
Baliste (1903)

**Baliste** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 29. toukokuuta 1901 St. Nazaire-Penhoëtistä Ateliers et Chantiers de St. Nazaire-Penhoëtiltä, missä köli laskettiin 20. marraskuuta 1902. Alus laskettiin vesille 22. lokakuuta 1903 ja otettiin palvelukseen koeajoja varten joulukuussa 1903. Alus otettiin varsinaiseen palvelukseen kesäkuussa 1904.

## Palvelus
Alus lähti 8. joulukuuta 1903 telakalta. Seuraavana vuonna se oli pohjoisessa laivueessa (). Se muutettiin maaliskuussa 1910 Cherbourgissa kevyeksi miinalaivaksi, mutta kiskot poistettiin heinäkuussa 1914. Alus oli 1914 Cherbourgissa, mistä se siirrettiin syyskuussa 1915 Välimerelle. Alus poistettiin alusluettelosta 30. lokakuuta 1919 ja myytiin 6. toukokuuta 1920 Toulonissa romutettavaksi.

## Lähteet
*
*
*

### Viitteet
Matti Uhari

**Matti Kalervo Uhari** (s. 23. maaliskuuta 1947 Tampere) on suomalainen lääkäri ja lastentautiopin emeritusprofessori.

Uhari syntyi diplomi-insinööri Eino Kalervo Uharin ja Helvi Annikki Virtasen perheeseen. Hän avioitui 1970 Marja Salmisen kanssa. Uhari tuli ylioppilaaksi Tampereen Kalevan yhteiskoulusta 1966 ja valmistui Tampereen yliopistosta läääketieteen lisensiaatiksi 1973. Lääketieteen ja kirurgian tohtoriksi hän väitteli Oulun yliopistossa 1980. Epidemiologian yliopistotutkinnon Uhari suoritti Lontoon yliopistossa 1983. Hänellä on myös erikoislääkärin pätevyys lastentaudeissa.

Uhari oli terveyskeskuslääkäri Kuusamossa 1973–1975. Oulun yliopistollisessa sairaalassa Uhari oli apulaislääkäri 1976–1979 ja apulaisylilääkäri vuodesta 1984. Hän oli Suomen Akatemian nuorempi tutkija 1980–1983 ja Oulun yliopistossa apulaisopettaja 1979–1984,  apulaisprofessori 1984-1999 ja sitten professori. Hänellä on ollut myös useita asiantuntija- ja luottamustehtäviä. Uhari on sekä julkaissut tutkimuksia että kirjoittanut yksin ja muiden kanssa tietoteoksia.

## Lähteet
Mulungushin yliopisto

**Mulungushin yliopisto** (, lyhennys: **MU**) on vuonna 2008 perustettu julkinen yliopisto Sambian Keskisessä maakunnassa. Se on yksi maan kolmesta julkisesta yliopistosta Sambian ja Copperbeltin yliopistojen ohella. 

Yliopisto on jakaantunut kolmelle kampukselle. Pääkampus sijaitsee noin 26 kilometriä Kabwen kaupungista pohjoiseen.  Toinen kampuksista löytyy Kabwen kantakaupungista ja lääketieteen opetusta antava Livingstone Medical School Livingstonen kaupungin keskustasta sairaalan yhteydestä. 

Opetus annetaan englanniksi. Opiskelijoita on yli 13&nbsp;000 ja henkilökuntaa noin 550. Yliopisto ilmoitti kasvattavansa sisäänottoa syksyllä 2025. Ensimmäiset tohtoritutkinnon suorittaneet jatko-opiskelijat juhlivat valmistumistaan syksyllä 2025.

Webometrics-yliopistoranking (heinäkuu 2025) listasi Mulungushin yliopisto Sambian kolmanneksi parhaaksi yliopistoksi.


Mulungushi University graduation, November 2021.jpg|Valmistumisjuhlat järjestetään katoksen alla ulkona (2021).
Mulungushi University Town Campus.jpg|Kabwen kaupunkikampuksen opetustiloja.

## Lähteet

## Aiheesta muualla
Mousqueton (1902)

**Mousqueton** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 29. toukokuuta 1901 Chalon-sur-Sâonesta Schneider et Cieltä, missä köli laskettiin vielä samana vuonna. Alus laskettiin vesille 4. marraskuuta 1902 ja otettiin palvelukseen koeajoja varten syyskuussa 1903. Alus otettiin varsinaiseen palvelukseen syyskuussa 1904.

## Palvelus
Alus oli 1905 Välimeren laivueessa (). Se oli 1914 Bizertessä 1re Armée navalen 2. sukellusvenelaivueen johtoaluksena. Alus poistettiin alusluettelosta 10. toukokuuta 1920 ja myytiin 15. huhtikuuta 1921 Bizertessä M. Kalfon Vitalle.

## Lähteet
*
*
*

### Viitteet
Donatello (täsmennyssivu)

**Donatello** voi tarkoittaa seuraavia:

* Donatello, *Donato di Niccolò di Betto Bardi* (1386–1466), firenzeläinen kuvanveistäjä
* Donatello, Mirage Studiosin ja IDW:n sarjakuvahahmo
* Donatello-palkinto, *David di Donatello*, Italian elokuva-akatemian jakama elokuvapalkinto
* Donatello, suomalainen Arto Elovirran perustama vaatetusliike
* 6056 Donatello, päävyöhykkeen asteroidi.
Abigail Spanberger

**Abigail Spanberger** (s. 7. elokuuta 1979 Red Bank, New Jersey, Yhdysvallat) on demokraattista puoluetta edustava yhdysvaltalainen poliitikko ja Virginian osavaltion nykyinen kuvernööri. Hänet valittiin Yhdysvaltain edustajainhuoneeseen vuonna 2018. Aiemmin hän on työskennellyt keskustiedustelupalvelu CIA:n palveluksessa.

Spanberger valittiin marraskuussa 2025 Virginian osavaltion kuvernööriksi, ja hän astui virkaansa tammikuussa 2026.

## Lähteet

## Aiheesta muualla
Julius Hey

**Julius Hey** (1832–1909) oli saksalainen laulunopettaja. Hän oli Richard Wagnerin ihailija ja työtoveri. Hänen pääteoksensa on *Deutscher Gesangsunterricht* (I–IV, 1886). Hänen oppilaitaan oli runsaasti laulajina Saksan oopperanäyttämöillä.

## Lähteet

## Aiheesta muualla
Super Formula -kausi 2025

**Super Formula -kausi 2025** oli Super Formula -sarjan kausi vuonna 2025. 

## Pistejärjestelmä
Pistejärjestelmä kaudella 2025:

Pisteitä jaetaan myös aika-ajojen kolmelle nopeimmalle:

## Kilpailukalenteri
Kauden kilpailut: 

## Lähteet
3639 Weidenschilling

**3639 Weidenschilling (1985 TX)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Wegematic 1000

**Wegematic 1000** oli Suomen yliopistojen ensimmäinen tietokone, jonka lahjoitti ruotsalainen Wenner-Gren -säätiö. Tietokone oli ensimmäisen sukupolven tietokone, joka perustui elektroniputkille ja diodeille. Tietokone käytti rumpumuistia ja reikäkortteja. Wegematicin edeltäjä oli Alwac III-E ja Wegematicia valmisti ruotsalainen Bo Nyman AB.

Ruotsalainen teollisuushenkilö Axel Wenner-Gren (1881-1961) osti vuonna 1952 pohjoisamerikkalaisen yrityksen, joka teki Alwac-tietokoneita. Axel Wenner-Gren -säätiössä suunniteltiin useiden tietokoneiden lahjoittamista oletettavasti tarkoituksena päästä eroon vanhenevista laitteista. Säätiö lahjoitti tietokoneita myös ruotsalaisille yliopistoille. Vaihtoehtona oli harkinnassa IBM 650, mutta Wegematicin eduiksi kääntyivät, että se oli yleiskäyttöinen (tieteelliseen laskentaan ja kaupalliseen tietojenkäsittelyyn), saatavilla ilman muita ehtoja, ja se oli saatavilla nopeammin kuin IBM:n toimitus. Wegematicin toimituksessa oli viivettä ja marraskuusa 1960 toimitettu kone saatiin käyttökuntoon joulukuussa 1960. Tietokone ei ollut riittävän luotettava tai tehokas ja valmistajalla oli ongelmia. Kesällä 1963 IBM päätti rakentaa keskuksen Turkuun, joka avattiin keväällä 1964 ja Wegematicin käyttäjät siirtyivät IBM:n IBM 1401 -tietokoneen käyttäjiksi.

## Lähteet

## Aiheesta muualla
* Wegematic 1000 tietokonelaitteisto, kuvia
Bélier (1903)

**Bélier** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 22. toukokuuta 1901 Nantesista Ateliers et Chantiers de la Loirelta, missä köli laskettiin syyskuussa 1901. Alus laskettiin vesille 29. toukokuuta 1903 ja otettiin palvelukseen koeajoja varten tammikuussa 1904. Alus otettiin varsinaiseen palvelukseen huhtikuussa 1904.

## Palvelus
Palvelukseen otettaessa alus määrättiin pohjoiseen laivueeseen (). Vuonna 1914 alus oli Cherbourgissa 2e Escadre légèren 3. hävittäjälaivueessa. Aluksen kattilat vaihdettiin 1915, minkä jälkeen se siirrettiin syyskuussa 1915 Välimerelle Armée navalen sukellusveneentorjuntalaivueeseen. Alus oli vuoteen 1919 Välimerellä. Se poistettiin alusluettelosta 28. tammikuuta 1921 ja myytiin 20. toukokuuta 1922 Bizertessä romutettavaksi.

## Lähteet
*
*
*

### Viitteet
Peter Broadbent

**Peter Frank Broadbent** (15. toukokuuta 1933 Elvington – 1. lokakuuta 2013) oli englantilainen jalkapalloilija, joka pelasi hyökkääjän pelipaikalla. Hän oli pituudeltaan 178-senttimetrinen. Broadbent pelasi Englannin A-maajoukkueessa seitsemän ottelua ja teki niissä kaksi maalia.

Broadbent edusti seuraurallaan useita englantilaisjoukkueita, mutta voitti kaikki mestaruutensa Wolverhampton Wanderersin riveissä. Hän voitti muun muassa kolmesti Englannin liigamestaruuden ja kerran FA Cupin. Broadbent pelasi Wolverhampton Wanderersissa yhteensä 497 ottelua, joissa hän onnistui 145 kertaa maalinteossa. Hän pelasi vuoden 1958 MM-kilpailuissa yhden ottelun Neuvostoliittoa vastaan. Loput hänen maajoukkueotteluistaan tulivat ystävyysotteluista. Hän teki molemmat maajoukkuemaalinsa Walesin verkkoon.

Broadbent kuoli lokakuussa 2013 Alzheimerin taudin seurauksena. Hänellä oli vaimonsa Shirleyn kanssa kaksi lasta. Broadbent piti myöhempinä vuosinaan golfin pelaamisesta.

## Lähteet

## Aiheesta muualla
Söngvakeppnin 2022

**Söngvakeppnin 2022** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2022. Islannin edustaja oli edellisenä vuotena valittu poikkeuksellisesti sisäisesti, joten Söngvakeppnin järjestettiin tuolloin vuoden tauon jälkeen. Kilpailu pidettiin avoimena sävellyskilpailuna, johon lähetettiin 160 kappaletta. Niistä kymmenen valittiin mukaan. Kilpailijat julkaistiin 5. helmikuuta.

Kilpailu koostui kahdesta semifinaalista ja finaalista. Semifinaalit oli alun perin tarkoitus pitää 19. ja 26. helmikuuta ja finaali 5. maaliskuuta, mutta tapahtumia siirrettiin viikolla eteenpäin koronaviruspandemian vuoksi. Kilpailun sääntöjen mukaan kappaleet tuli esittää semifinaaleissa islanniksi ja finaalissa kielellä, jolla kappale oli tarkoitus esittää kansainvälisessä Eurovision laulukilpailussa. Kummassakin semifinaalissa kilpaili viisi kappaletta, joista valittiin yleisöäänestyksellä kaksi finaaliin. Semifinaalien jälkeen Islannin yleisradioyhtiö RÚV myönsi vielä yhden villin kortin finaaliin. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja raati äänestivät yhdessä kaksi kappaletta superfinaaliin. Superfinaalissa katsojat äänestivät superfinalisteja, ja superfinaalin tulos määräytyi ensimmäisen kierroksen ja superfinaalin yhteistuloksella. Kilpailun voitti trio Sigga, Beta & Elín kappaleella "Með hækkandi sól". Kansainvälistä Eurovision laulukilpailua varten trio vaihtoi nimekseen Systur.

## Kilpailun kulku
### Ensimmäinen semifinaali
Ensimmäinen semifinaali kilpailtiin 26. helmikuuta. Semifinaalia seurasi keskimäärin 106 000 katsojaa.

### Toinen semifinaali
Ensimmäinen semifinaali kilpailtiin 5. maaliskuuta. 

### Finaali
Finaali kilpailtiin 12. maaliskuuta. Reykjavikurdaetur ja Amarosis esittivät finaalissa kappaleistaan englanninkieliset versiot. Finaalin raadin muodostivat kolme islantilaista ja neljä ulkomaalaista jäsentä, raatiin kuuluivat Ragnheiður Gröndal (Islanti), Tusse (Ruotsi), Sóley Stefánsdóttir (Islanti), Barry van Corneval (Alankomaat), Stig Karlsen (Norja), Daði Freyr (Islanti) ja Heidi Välkkilä (Suomi). Finaalia seurasi keskimäärin 138 000 katsojaa.

## Lähteet
*
*

### Viitteet
Michael Gerson

**Michael John Gerson** (15. toukokuuta 1964 – 17. marraskuuta 2022) oli yhdysvaltalainen evankelinen kristitty, toimittaja ja poliittinen puheenkirjoittaja, joka tunnetaan parhaiten presidentti George W. Bushin pääpuheenkirjoittajana vuosina 2001–2006.

Gerson syntyi Belmarissa, New Jerseyssä, evankeliseen perheeseen. Hän varttui St. Louisin alueella ja valmistui Wheaton Collegesta. Hänen uskonsa syveni kristillisten ajattelijoiden, kuten C. S. Lewisin, vaikutuksesta. Hän aloitti uransa journalismin parissa U.S. News & World Report -lehdessä ennen kuin liittyi Bushin vuoden 2000 presidentinvaalikampanjaan pääpuheenvuorojen kirjoittajana ja vanhempana politiikan neuvonantajana.

Hän laati retoriikkaa, joka korosti myötätuntoista konservatismia, eli sekoitusta vapaiden markkinoiden periaatteista ja aktiivista valtion tukea uskonnollisiin aloitteisiin perustuville sosiaaliturvaohjelmille. Valkoisessa talossa Gerson kirjoitti tärkeitä puheita, mukaan lukien 9/11-terrori-iskujen jälkeiset puheet, joissa terrorismin torjuntaa käsiteltiin moraalisesta näkökulmasta, sekä vuoden 2002 unionin tilaa koskeva puhe, jossa esiteltiin ”pahan akseli” -käsite kuvaamaan terrorismia tukevia hallintoja. Tämä auttoi rakentamaan kansalaisten ja kongressin tukea Irakin hyökkäykselle huolimatta myöhemmistä keskusteluista tiedustelutiedoista ja tuloksista. Hänen työnsä edisti myös globaaleja terveysponnisteluja.

Poistuessaan hallinnosta vuonna 2006 Gerson liittyi *[[The Washington Post]]* -lehden mielipidekolumnistiksi, jossa hän puolusti uuskonservatiivista interventionismia, kritisoi isolationismia ja ilmaisi yhä enemmän huolensa republikaanipuolueen siirtymisestä populismiin, vastustaen erityisesti Donald Trumpin ehdokkuutta vuonna 2016 periaatteellisen konservatismin pettämisenä. Hän kirjoitti muun muassa kirjan *Heroic Conservatism* (2007), jossa hän puolusti Yhdysvaltojen aktiivista roolia demokratian edistämisessä ulkomailla. Hän puhui avoimesti masennuksesta ja munuaissairaudesta, jotka johtivat hänen kuolemaansa 58-vuotiaana.

*[[Time]]* nimesi Gersonin 25 vaikuttavimman evankelisen joukkoon Yhdysvalloissa vuonna 2005.

## Lähteet
Oqtoğ

**Oqtoğ** () on matala vuoristo Tadžikistanin lounaisosassa Kofarnihon- ja Vaxšjokien laaksojen välissä. Sen pituus pohjoisesta etelään on noin 150–155 ja leveys 20–22 kilometriä.

Oqtoğin keskikorkeus on 1&nbsp;000–1&nbsp;200 metriä. Korkein kohta on Munditoğ (2&nbsp;227 metriä). Konglomeraatista, hiekkakivestä, savesta, kalkkikivestä, merkelistä ja kipsistä muodostunut vuorijono madaltuu etelää kohti. Sen rinteitä peittää etupäässä arokasvillisuus.

## Lähteet
Catapulte (1903)

**Catapulte** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 29. toukokuuta 1901 Le Havre-Gravillesta Forges et Chantiers de la Méditerranéelta, missä köli laskettiin vielä samana vuonna. Alus laskettiin vesille 1. huhtikuuta 1903 ja otettiin palvelukseen koeajoja varten toukokuussa 1903. Alus otettiin varsinaiseen palvelukseen lokakuussa 1903.

## Palvelus
Palvelukseen otettaessa alus sijoitettiin pohjoiseen laivueeseen (). Vuonna 1914 alus oli Cherbourgissa 2e Escadre légèren 3. hävittäjälaivueessa. Aluksen kattilat vaihdettiin 1914–1915 Cherbourgissa, minkä jälkeen se siirrettiin syyskuussa 1915 Välimerelle Armée navaleen muodostettavaan sukellusveneidentorjuntalaivueeseen. Alus kolaroi 28. toukokuuta 1918 Bizerten lähellä lounaaseen Tunisian La Galitesta brittiläisen kauppalaivan *Warrimoon* kanssa, jolloin aluksella olleet syvyyspommit räjähtivät upottaen molemmat alukset.

## Lähteet
*
*
*

### Viitteet
Pistolet (1903)

**Pistolet** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 22. toukokuuta 1901 Nantesista Ateliers et Chantiers de la Loirelta, missä köli laskettiin syyskuussa 1901. Alus laskettiin vesille 29. toukokuuta 1903. Propulsiojärjestelmä asennettiin 22. huhtikuuta. Alus otettiin palvelukseen koeajoja varten kesäkuussa 1903 ja varsinaiseen palvelukseen 21. syyskuuta 1903.

## Palvelus
Alus määrättiin 9. syyskuuta 1903 pohjoiseen laivueeseen () korvaamaan *[[Escopette (1900)|Escopette]]*. Huhtikuussa 11904 alus saattoi risteilijä *[[FS D’Assas (1896)|D’Assasin]]* Kaukoitään. Aluksen kattilat vaihdettiin 1915 Saigonissa, mistä se palasi 19. tammikuuta 1916 Touloniin. Alus oli 1916-1918 läntisen Välimeren partiodivisioonassa. Se poistettiin alusluettelosta 30. lokakuuta 1919 ja myytiin 6. toukokuuta 1920 Toulonissa romutettavaksi.

## Lähteet
*
*
*

### Viitteet
Bombarde (1903)

**Bombarde** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 29. toukokuuta 1901 Le Havre-Gravillesta Forges et Chantiers de la Méditerranéelta, missä köli laskettiin 6. joulukuuta 1901. Alus laskettiin vesille 26. kesäkuuta 1903 ja otettiin palvelukseen koeajoja varten elokuussa 1903. Alus otettiin varsinaiseen palvelukseen 26. marraskuuta 1903.

## Palvelus
Palvelukseen otettaessa alus sijoitettiin pohjoiseen laivueeseen (). Alus varustettiin elokuussa 1910 Brestissä kevyeksi miinanraivaajaksi. Vuonna 1914 alus oli Brestissä 2e Escadre légèren 3. hävittäjälaivueessa. Se siirrettiin 1917 Välimerelle. Alus poistettiin alusluettelosta 10. toukokuuta 1920 ja myytiin 20. huhtikuuta 1921 Rochefortissa romutettavaksi.

## Lähteet
*
*
*

### Viitteet
UPS Airlinesin lento 2976

**UPS Airlinesin lento 2976** oli UPS Airlinesin Yhdysvaltain sisäinen rahtilento Kentuckyn Louisvillestä Honoluluun. Lennolla 4. marraskuuta 2025 käytetty McDonnell Douglas MD-11F syöksyi päin rakennuksia yrittäessään lähteä lentoon. Kaikki koneessa olleet kolme lentäjää kuolivat. Turmassa kuoli myös 11 ihmistä maassa.

Kone ehti nousta vain noin 175 jalan (53 metrin) korkeuteen. Sen korkein maanopeus oli 186 solmua (noin 350 km/h). Turmasta otettujen videoiden ja kiitotien läheltä löytyneen romun perusteella lentokoneen vasen moottori irtosi koneesta kesken lähtökiidon ja vasen siipi syttyi tuleen. Maahansyöksy jätti tulivanan läheiselle teollisuusalueelle. Vaurioituneiden rakennusten joukossa oli muun muassa bensiininkierrätyslaitos ja autovaraosaliike.

Yhdysvaltain kansallisen liikenneturvallisuuslautakunnan (NTSB) ennakkoraportin mukaan irronneen vasemmanpuoleisen moottorin kiinnityksistä löydettiin rasitusmurtumia sekä merkkejä ylirasituksesta. Yhdysvaltain ilmailuviranomainen FAA asetti konetyypin lentokieltoon toistaiseksi. FedExin osalta konetyyppi on palaamassa liikenteeseen kevään 2026 aikana.

## Kuvia

File:29-Apr-2025 BWI N259UP MD-11F (cn 48417) United Parcel Service - UPS.jpg|Turmakone huhtikuussa 2025.
File:UPS 2976 Motion Camera Still.png|Pysäytyskuva valvontakameran nauhoitteesta, johon turma tallentui.


## Lähteet

## Aiheesta muualla
Ebba ja Didrik

**Ebba ja Didrik** (*Ebba och Didrik*) on Peter Schildtin ohjaama ruotsalainen varhaisnuorten televisiosarja vuodelta 1990. Yhdeksänosaisessa sarjassa seurataan sisarusten, 9-vuotiaan Ebban (Lisen Arnell) ja 12-vuotiaan Didrikin (Johan Widerberg) elämää koulussa ja kotona.

## Juoni
Sisarukset Ebba ja Didrik asuvat meren rannalla perheessä, jonka vanhemmilla on omat ongelmansa. Herkkä Didrik-poika ihailee Stevie Wonderia ja sepittää itsekin lauluja. Koulussa häntä kiusaavat kaikki paitsi häneen ihastunut Tova-tyttö. Didrik on kuitenkin ihastunut naapurissa asuvaan, häntä hieman vanhempaan Yrlaan.

## Vastaanotto
Sarja esitettiin Suomessa Yle TV2 -kanavalla syyskuusta 1990 alkaen. *Helsingin Sanomien* Pertti Avolan mukaan *Ebba ja Didrik* rakentuu kaikille tuttujen lapsuuden vastakohtaisuuksien varaan. ”Aikuisten säännöt, lasten oma julmuus, koulunkäynnin tylsyys sekä kaiken tămän vastapainona mielikuvituksen lento ovat rakennuspalikoita, joista muodostuu viehättävä, hauska ja koskettava kokonaisuus.”

## Lähteet
Massoialaktoni

**Massoialaktoni** (C10H16O2) on tyydyttymättömiin laktoneihin kuuluva heterosyklinen orgaaninen yhdiste. Yhdistettä voidaan käyttää aromiaineena. Luonnossa massoialaktonia esiintyy muun muassa *[[Cryptocarya massoy]]*-puussa, viinirypäleissä, tuberosassa ja useissa sienissä.

## Ominaisuudet, valmistus ja käyttö
Huoneenlämpötilassa massoialaktoni on väritöntä tai kellertävää nestettä, jolla on makea ja jasmiineja muistuttava tuoksu. Yhdisteen maku muistuttaa kookospähkinää. Aine on lähes täysin veteen liukenematonta, mutta liukenee muun muassa etanoliin ja dietyylieetteriin. Luonnossa esiintyvä massoialaktoni on R-enantiomeeri ja sen kiertokyky kloroformiliuoksessa on -99,4°. Yhdisteellä on bakteerien ja sienten kasvua estäviä ominaisuuksia.

Massoialaktonia eristetään pääasiassa tislaamalla *[[Cryptocarya massoy]]*-puun kuorta. Yhdisteen valmistukseen on pyritty kehittämään myös bioteknisiä menetelmiä. Synteettisesti ainetta voidaan valmistaa valeraldehydistä allyyliboraatio- ja metateesireaktioiden avulla.

Massoialaktonia voidaan käyttää aromiaineena muun muassa maitotuotteissa ja juomissa. Yhdisteestä voidaan valmistaa δ-dekalaktonia pelkistämällä vedyn avulla.

## Lähteet
Brian McLaren

**Brian D. McLaren** (s. 1956) on yhdysvaltalainen kirjailija, puhuja, aktivisti ja teologi. Hän toimi pastorina ja yliopiston englannin kielen opettajana ennen kuin hänestä tuli merkittävä hahmo Nouseva kirkko -liikkeessä.

McLaren valmistui Marylandin yliopistosta englannin kielen kandidaatiksi vuonna 1978 ja maisteriksi vuonna 1981. Vuosina 1986–2006 hän perusti ja johti Cedar Ridge Community Church -seurakuntaa Marylandissa. Tänä aikana hän alkoi kirjoittaa kirjoja, joissa kritisoitiin modernistisia lähestymistapoja kristinuskoon ja ehdotettiin postmodernin filosofiaan perustuvia vaihtoehtoja. Hänen merkittävimmässä teoksessaan, *A New Kind of Christian* (2001), hän esitti, että kristinusko tarvitsee uudistusta kulttuuristen muutosten vuoksi, mikä toi hänelle tunnustusta evankelikaalien keskuudessa paradigmanmuuttajana.

McLarenin kirjoitukset ja puheet puolustavat sitä, mitä hän kutsuu ”uudeksi kristillisyydeksi”. Kirjoituksissa korostetaan sosiaalista oikeudenmukaisuutta, ympäristönsuojelua ja osallistavuutta perinteisten opillisten varmuuksien sijaan, mukaan lukien skeptisyys käsitteitä kuten rangaistuksen korvaava sovitus ja ikuinen helvetti kohtaan. Tämä kanta on asettanut hänet progressiivisen kristinuskon sillanrakentajaksi, mutta se on myös herättänyt merkittävää kiistaa. Evankeliset kriitikot ovat leimanneet hänen näkemyksensä harhaoppisiksi raamatullisen ortodoksisuuden laimentamisiksi ja varoittaneet hänen vaikutuksestaan raamatun auktoriteetin heikentämisessä.

*[[Time]]* nimesi McLarenin 25 vaikuttavimman evankelisen joukkoon Yhdysvalloissa vuonna 2005. 2010-luvulle mennessä McLaren etääntyi konservatiivisesta evankelikalismista ja asettui selkeämmin progressiivisten piirteiden puolelle. Hän kritisoi institutionaalista kristinuskoa siitä, että se asettaa vallan ihmisten edelle. Hänen liikkeensä painottamista epäselvyydestä ja dekonstruktiosta on moitittu siitä, että se ei tarjoa merkittävää vaihtoehtoa ortodoksiselle uskolle.

## Lähteet
Eugen Hildach

**Eugen (Gustav Gottfried) Hildach** (20. marraskuuta 1849 Wittenberge – 27. heinäkuuta 1924 Berliini, Saksa) ja hänen puolisonsa Anna Hildach (1852–1935) olivat saksalaisia laulajia ja laulunopettajia. 

Hildachit toimivat 1880–1886 Dresdenin konservatoriossa laulunopettajina. Konserttimatkoillaan he kävivät Suomessakin. Heidän oppilaitaan olivat Abraham Ojanperä ja Alexandra Ahnger.

Eugen Hildach kuoli 1924 tuberkuloosiin. Puolisonsa kuoleman jälkeen Anna Hildach jatkoi laulukoulua vuoteen 1931.

Ilmari Unhon ohjaamassa elokuvassa *[[Ruusu ja kulkuri]]* on hahmo nimeltä professori Hildach, jonka oppilaaksi Dresdeniin Aappo (Abraham Ojanperä) menee.

## Lähteet

## Aiheesta muualla
Tristan Ashbrook

**Tristan Ahlman Angelo Ashbrook** (s. 16. heinäkuuta 1998 Manistique, Michigan, Yhdysvallat) on yhdysvaltalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan keskushyökkääjä, mutta on pelannut myös laidassa. Ashbrook laukoo oikealta.

## Ura
### Juniori- ja yliopistovuodet
Ashbrook pelasi kauden 2013–2014 NLHL-juniorisarjan Marquette Electricianissa ja kaksi seuraavaa kautta hän pelasi Omaha Lancersin junioreissa. Kaudella 2015–2016 Ashbrook valittiin NAPHL 18U:n ensimmäiseen tähdistökentälliseen. Kaudeksi 2016–2017 hän siirtyi NAHL-junioriliigan Bismarck Bobcatsiin. Lincoln Stars varasi Ashbrookin 314. pelaajana USHL:n varaustilaisuudessa 2017. Hän pelasi joukkueessa kaksi seuraavaa kautta. Kaudella 2018–2019 Ashbrook toimi Starsin varakapteenina. Hän jakoi tehoilla 13+10=23 joukkueen sisäisen maalipörssin toisen sijan Caleb Rulen kanssa edellään Shane Pinto sekä sijoittui sisäisessä pistepörssissä neljänneksi.

Kaudeksi 2019–2020 Ashbrook siirtyi Rensselear Polytechnic Instituten yliopistojoukkueeseen. Hän oli yhdeksällä osumallaan joukkueensa kolmanneksi paras maalintekijä. Joulukuussa 2020 hän sai siirron Michiganin teknillisen yliopiston joukkueeseen. 

### Ammattilaisura
Viimeisen yliopistokautensa päätteeksi maaliskuussa 2023 Ashbrook teki loppukauden 2022–2023 kattavan sopimuksen ECHL-joukkue Savannah Ghost Piratesin kanssa. Hän pelasi siellä viisi runkosarjaottelua tehden yhden syöttöpisteen. Marraskuussa 2023 hän siirtyi samassa liigassa pelaavan Adirondack Thunderin joukkueeseen. Ashbrook teki kaudella 2023–2024 runkosarjassa 69 ottelussa tehot 32+25=57, joilla hän oli joukkueen paras pistemies ja maalintekijä. Ashbrook jakoi ECHL:n maalipörssin kymmenennen sijan Wichita Thunderin Michal Stinílin ja ja Idaho Steelheadsin Mark Rassellin kanssa. Pudotuspeleissä hän teki 19 ottelussa tehot 8+8=16 joilla Ashbrook oli Thunderin paras pistemies.

Elokuussa 2024 Adirondack Thunder kauppasi Ashbrookin ECHL-oikeudet Cincinnati Cyclonesille vaihdossa hyökkääjä Patrick Polinon pelaajaoikeuksiin. Hän pelasi kauden 2024–2025 suurimmaksi osaksi osaksi Cyclonesissa, mutta Ashbrook pelasi myös koeaikasopimuksilla yhteensä 18 AHL-ottelua Cleveland Monstersin, Iowa Wildin, Belleville Senatorsin ja Providence Bruinsin joukkueissa tehden kuusi syöttöpistettä.

Marraskuussa 2025 Ashbrook siirtyi loppukauden 2025–2026 kattavalla sopimuksella SM-liigajoukkue Helsingin IFK:hon.

## Yksityiselämä
Ashbrookin isosisko Hunter on valmistunut myös Michiganin teknillisestä yliopistosta. Myös hänen lankonsa Jimmy Davis pelasi siellä jääkiekkoa vuosina 2011–2016. Ashbrookin eno Patrick Lencioni edusti yliopistoa juoksulajeissa.

## Tilastot

## Lähteet
*
*
*

### Viitteet